ארון ביינס

ארון ג'ון ביינס (באנגלית: Aron John Baynes; נולד ב-9 בדצמבר 1986) הוא כדורסלן אוסטרלי, המשחק בעמדת הסנטר. מאז שנת 2009 מייצג את נבחרת אוסטרליה בכדורסל.

נעורים וקריירת מכללות
ביינס נולד בעיר גיזברן שבניו זילנד וגדל בקיירנס שבאוסטרליה. הוריו הם ניו זילנדים אך הוא מזהה עצמו כאוסטרלי.

בשנים 2005–2009 למד ושיחק ביינס באוניברסיטת המדינה של וושינגטון בארצות הברית. הוא רשם בארבע עונות בליגת המכללות ממוצע של 8.7 נקודות ו-5.4 ריבאונדים למשחק. בשנתו האחרונה השיג ממוצע של 12.7 נקודות ו-7.5 ריבאונדים. הוא לא נבחר בדראפט ה-NBA.

קריירה מקצועית
באירופה
ב-2009 הצטרף לריטאס וילנה מליטא וזכה עמה באליפות ובגביע ליטא. ב-2010 עבר למועדון הכדורסל אולדנבורג מליגת העל הגרמנית, ב-2011 עבר לקבוצת איקרוס קליתאה מליגת העל היוונית וב-2012 עבר לאולימפיה ליובליאנה מסלובניה.

סן אנטוניו ספרס
בינואר 2013 חתם ביינס על חוזה בסן אנטוניו ספרס מליגת ה-NBA. בעונתו הראשונה בקבוצה שיחק לסירוגין גם באוסטין ספרס מליגת הפיתוח של ה-NBA, במדיה קלע 13.9 נקודות בממוצע למשחק. בעונת  הפסיד עם הספרס בסדרת גמר ה-NBA מול מיאמי היט (3–4), ובעונה העוקבת "נקמה" סן אנטוניו במיאמי כאשר גברה עליה בשחזור סדרת הגמר, בתוצאה 4–1. ביינס שותף ב-14 מתוך 23 משחקי הקבוצה בפלייאוף, ותרם 2.3 נקודות בממוצע למשחק.

דטרויט פיסטונס
ביולי 2015 הצטרף לדטרויט פיסטונס. בשתי עונותיו עם הפיסטונס קלע 5.6 נקודות בממוצע למשחק, כמחליפו מהספסל של אנדרה דראמונד.

בוסטון סלטיקס
ביולי 2017 חתם על חוזה בבוסטון סלטיקס. בעונת  שימש כשחקן חמישייה קבוע, וסייע לבוסטון להעפיל לגמר האזור המזרחי, עם ממוצעים של 6.0 נקודות ו-5.4 ריבאונדים למשחק.

פיניקס סאנס
לקראת עונת  הועבר בטרייד לפיניקס סאנס, יחד עם טיי ג'רום, תמורת בחירת דראפט עתידית. ב-6 במרץ 2020 קבע שיאי קריירה של 37 נקודות ו-9 שלשות, בניצחון קבוצתו מול פורטלנד טרייל בלייזרס. את עונתו הראשונה בפיניקס סיים עם שיאי קריירה בממוצעי נקודות (11.5) וריבאונדים (5.6) למשחק, וכן באחוזי קליעה לשלוש (35.1%).

טורונטו ראפטורס
בנובמבר 2020 חתם על חוזה לשנתיים בטורונטו ראפטורס.

נבחרת אוסטרליה
ביינס חבר בנבחרת אוסטרליה בכדורסל מ-2009. הוא סיים עם הנבחרת במקום השני באליפות אוקיאניה ב-2009 ובמקום העשירי באליפות העולם ב-2010. ב-2011 זכה עם הנבחרת במקום הראשון באליפות אוקיאניה, בטורניר בו רשם 7.7 נקודות ו-5.7 ריבאונדים בממוצע למשחק. ב-2012 סיים עם הנבחרת במקום השביעי באולימפיאדת לונדון, והשיג 7.5 נקודות ו-3.3 ריבאונדים למשחק. בגביע העולם בכדורסל 2014 היה השחקן הבולט בנבחרת שסיימה במקום ה-12, הוא הוביל את הקבוצה עם 16.8 נקודות ו-7 ריבאונדים בממוצע למשחק. ב-2016 סיים עם הנבחרת במקום הרביעי באולימפיאדת ריו דה ז'ניירו לאחר הפסד בקרב על מדליית הארד לספרד, בטורניר רשם ממוצע של 9.6 נקודות ו-5.8 ריבאונדים למשחק.

סטטיסטיקות הקריירה
ביורוליג
 עונה קבוצה משחקים חמישייה דקות אחוזים מהשדה אחוזים משלוש אחוזים מהקו ריבאונדים אסיסטים חטיפות חסימות נקודות  ריטאס וילנה 10  8  13.3  0.511  0.000  0.643  3.0  0.2  0.4  0.9  5.5  ליובליאנה 10  10  26.2  0.587  0.000  0.698  9.8  0.5  0.5  0.5  13.8 קריירה 20  18  19.8  0.562  0.000  0.684  6.4  0.4  0.5  0.7  9.7

בעונה הסדירה של ה-NBA
 עונה קבוצה משחקים חמישייה דקות אחוזים מהשדה אחוזים משלוש אחוזים מהקו ריבאונדים אסיסטים חטיפות חסימות נקודות  סן אנטוניו 16  0  8.8  0.500  0.000  0.583  2.0  0.3  0.1  0.4  2.7  סן אנטוניו 53  4  9.3  0.436  0.000  0.905  2.7  0.6  0.0  0.1  3.0  סן אנטוניו 70  17  16.0  0.566  0.250  0.865  4.5  0.5  0.2  0.3  6.6  דטרויט 81  1  15.2  0.505  0.000  0.764  4.7  0.6  0.3  0.6  6.3  דטרויט 75  2  15.5  0.513  0.000  0.840  4.4  0.4  0.2  0.5  4.9  בוסטון 81  67  18.3  0.471  0.143  0.756  5.3  1.1  0.3  0.6  6.0  בוסטון 51  18  16.1  0.471  0.344  0.855  4.7  1.1  0.2  0.7  6.0  פיניקס 42  28  22.2  0.480  0.351  0.747  5.6  1.6  0.2  0.5  11.5 קריירה 469  137  15.8  0.495  0.327  0.800  4.5  0.8  0.2  0.5  6.0

בפלייאוף ה-NBA
 עונה קבוצה משחקים חמישייה דקות אחוזים מהשדה אחוזים משלוש אחוזים מהקו ריבאונדים אסיסטים חטיפות חסימות נקודות  סן אנטוניו 4  1  5.8  0.571  0.000  0.000  1.3  0.0  0.0  0.0  2.0  סן אנטוניו 14  0  7.2  0.500  0.000  0.800  2.2  0.0  0.2  0.0  2.3  סן אנטוניו 4  0  10.0  0.300  0.000  1.000  2.5  0.3  0.0  0.0  2.3  דטרויט 4  0  11.0  0.444  0.000  0.667  2.0  0.5  0.0  0.0  2.5  בוסטון 19  12  20.5  0.506  0.478  0.722  6.2  1.0  0.2  0.6  6.0  בוסטון 9  5  12.8  0.571  0.333  0.500  2.8  0.3  0.3  0.3  2.1 קריירה 54  18  13.2  0.497  0.433  0.750  3.6  0.5  0.2  0.3  3.6

קישורים חיצוניים

הערות שוליים

קטגוריה:כדורסלנים אוסטרלים
קטגוריה:כדורסלני נבחרת אוסטרליה
קטגוריה:כדורסלני אוניברסיטת המדינה של וושינגטון
קטגוריה:שחקני NBA שלא נבחרו בדראפט
קטגוריה:כדורסלני ריטאס וילנה
קטגוריה:כדורסלני אולדנבורג
קטגוריה:כדורסלני אולימפיה ליובליאנה
קטגוריה:כדורסלני סן אנטוניו ספרס
קטגוריה:כדורסלני אוסטין טורוס
קטגוריה:כדורסלני דטרויט פיסטונס
קטגוריה:כדורסלני בוסטון סלטיקס
קטגוריה:כדורסלני פיניקס סאנס
קטגוריה:כדורסלני טורונטו ראפטורס
קטגוריה:זוכי מדליית ארד אולימפית
קטגוריה:כדורסלנים באולימפיאדת לונדון (2012)
קטגוריה:כדורסלנים באולימפיאדת ריו דה ז'ניירו (2016)
קטגוריה:זוכי מדליית ארד אולימפית אוסטרלים באולימפיאדת טוקיו (2020): כדורסל
קטגוריה:אוסטרלים שנולדו ב-1986